အလက်စကာပြည်နယ်၏ လူမှုစာရင်းအင်း

ခရိုင် (borough) အလိုက် လူဦးရေအများဆုံး လူမျိုးစုများ ရှိရာနေရာပြ မြေပုံ။ အနီရောင် - Native American၊ အပြာရောင် - non-Hispanic white၊ အစိမ်းရောင် - Asian။ အရောင်ပိုရင့်လေလေ၊ အဆိုပါ လူမျိုးစု လူဦးရေအချိုးအစား ပိုများလေလေ ဖြစ်သည်။ ၂၀၂၀-ခုနှစ်တွင် အလက်စကာပြည်နယ်၏ ခန့်မှန်းခြေလူဦးရေမှာ ၇၃၄,၀၀၂ ဦး ဖြစ်သည်။ လူမျိုးစုများ ဖွဲ့စည်းပုံ ၂၀၁၀-ခုနှစ် အမေရိကန်ပြည်ထောင်စုသန်းခေါင်စာရင်းအရ အလက်စကာပြည်နယ်တွင် လူမျိုးစုများ ဖွဲ့စည်းပုံသည် အောက်ပါအတိုင်းဖြစ်သည်။ အဖြူ၊ ၆၆.၇% (ဟစ်စပဲနစ်မဟုတ်သောအဖြူ: ၆၄.၁%) အမဲ၊ ၃.၆% အာရှတိုက်သား၊ ၅.၄% (ဖိလစ်ပိုင် ၄.၄%၊ တရုတ် ၀.၃%၊ လာအိုနိုင်ငံသား ၀.၂%၊ ဂျပန် ၀.၂%၊ အိန္ဒိယ ၀.၁%၊ ဗီယက်နမ် ၀.၁%၊ ထိုင်း ၀.၁%) အမေရိကန် အင်းဒီးယန်း သို့မဟုတ် အလက်စကာဇာတိ၊ ၁၄.၈% ပစိဖိတ်ကျွန်းသား၊ ၁.၀% (ဆမိုအာ ၀.၇%၊ ဟာဝေယံ ၀.၁%၊ တွန်ဂါ ၀.၁%) လူမျိုးစပ်၊ ၇.၃% အခြားလူမျိုးများ၊ ၁.၇% ကိုးကား